Coba jelasin UH Tiger dari Eurocopter Tiger dalam bahasa melayu dong

Tiger UHT (from Unterstützungshubschrauber Tiger; Bahasa Melayu helikopter sokongan Tiger) merupakan helikopter sokongan tembakan pelbagai peranan berat sederhana yang dibina untuk Bundeswehr (Angkatan Tentera Jerman).

UHT boleh membawa peluru berpandu “tembak dan lupa” PARS 3 LR dan/atau HOT3 selain roket sokongan tembakan udara ke darat 70 mm Hydra. Empat peluru berpandu AIM-92 Stinger (2 pada setiap sisi) dipasang untuk pertempuran udara ke udara. Tidak seperti versi HAP/HCP, ia tidak memiliki turet meriam, tetapi pod meriam 12.7 mm yang boleh dipasang sekiranya perlu. Tentera Darat Jerman memutuskan untuk tidak menggunakan meriam GIAT buatan Perancis yang berkaliber 30 mm digunakan pada versi Tiger yang lain kerana tidak puas hati dengan kuasa tendang balas yang kuat yang dihasilkan oleh meriam ini. Versi UHT yang ditingkat upaya dengan meriam auto tanpa tendang balas Rheinmetall RMK30 berkaliber 30 mm, belum dapat dipastikan disebabkan oleh belanjawan.

Satu lagi perbezaan ketara pada versi HAP adalah penggunaan mast-mounted sight, yang memiliki saluran inframerah generasi kedua dan saluran TV.

Sistem pertahanan diri termasuk penerima amaran radar/laser/pelancaran dan penghampiran peluru berpandu serta pengumpan.